kardosdrur/scandi-wiki huggingface dataset:
Tage Voss

Tage Voss (født 12. juli 1918 i København, død 11. juli 2017) var en dansk læge, forfatter og debattør. Tage Voss blev student fra Schneekloths Skole i 1937 og aflagde medicinsk eksamen i 1946. Han var værnepligtig, da Danmark blev besat i 1940, og udførte senere som medicinstuderende modstandsarbejde på Kjellerup Sygehus.

Han virkede som læge på Christiansø 1947-67, var dernæst skolelæge i Københavns Kommune 1967-77 og i Birkerød 1977-88. Derudover har han været ansat som læge ved alkoholikerbehandling, fængselsvæsen og narkomanbehandling, samt som lektor i skolehygiejne ved Københavns Universitet i årene 1971-77.

Tage Voss har skrevet romaner og børnebøger, essaysamlinger, bl.a. Status på skæret (1954) med udgangspunkt i sine oplevelser og erfaringer på Christiansø, debatbøger, fx Sexologi for hvermand (1972), og erindringsbogen — sagde doktoren! Gammel læges pejling af ny tid (1997). Besættelsen 1940-45 - som den nødigt berettes (2013).

I første halvdel af 1970'erne var han fast kommentator i Politiken, hvor Victor Andreasen efter eget udsagn hilste ham med ordene: "Jamen, der har vi jo Tage Vås." Andreasen forklarede i 1998 i sin spalte i Ekstra Bladet sit tilnavn for Voss, efter at Voss havde skrevet en kronik i Politiken, hvor han hævdede kommunismens overlegenhed over nazismen, på trods af en tilsvarende ligegyldighed overfor tab af menneskeliv - fordi kommunismen, efter Voss' mening, havde en "ideel" målsætning, nazismen angiveligt manglede. 

Voss var kendt som en aktiv debattør, der var kontroversiel på grund af sit aktive forsvar for rygning og sit næstformandskab i foreningen Hen-Ry (Foreningen af hensynsfulde rygere). I 2000 afslørede Jyllands-Posten, at Tage Voss stod på tobaksgiganten Philip Morriss lønningsliste fra 1987 til 1993 med mindst kr 200.000 årligt, udbetalt i schweizerfranc. De 1.500 medlemmer af Hen-Ry betalte kun 100 kroner om året i kontingent, hvilket langtfra dækkede udgifterne i foreningen, som også modtog et årligt bidrag på kr 150.000 fra tobaksindustrien i Danmark. I 1992 indkasserede Hen-Ry betydelige sponsorindtægter ved afholdelsen af en stor verdenskonference i København for rygerorganisationer med Hen-Ry som officiel arrangør - mens Philip Morris' egne papirer viser, at konferencen i hemmelighed blev detaljeret planlagt og finansieret af tobaksindustrien selv.

Voss blev tildelt PH-prisen i 1972.

I efteråret 2014 sendte TV 2/Bornholm 12 programmer om Tage Voss, hvor han fortalte om sit liv, krydret med billeder, han selv havde optaget. Hans barnebarn, historikeren Rasmus Voss, er forfatter til bogen Krigen ved verdens ende - Christiansø 1806-1808, udgivet på Sohns forlag i 2012.

Referencer

Se også 
 Tage Voss - "Tag en Codyl, fru Jensen"

Eksterne henvisninger 
 
 

Personer i Kraks Blå Bog (afdøde)
Læger fra Danmark
Debattører fra Danmark
Selvbiografer fra Danmark
Ansatte ved Københavns Universitet
Romanforfattere fra Danmark
Børnebogsforfattere fra Danmark
Faglitterære forfattere fra Danmark
Dansksprogede forfattere fra Danmark
Kommunister fra Danmark
Modstandsfolk fra DKP
Henrik Fisker (søofficer)

(Lorentz) Henrik (Henrich) Fisker (4. januar 1720 i København – 20. juni 1797 sammesteds) var en dansk søofficer, far til Lorentz Fisker.

Han var søn af justitsråd, senere højesteretsassessor, viceborgmester i København Lorentz Fisker (1684-1757) og Engelcke Catharina Schmidt (død 1759). Fisker blev kadet i Søetaten 1733, sekondløjtnant 1739, premierløjtnant 1742, kaptajnløjtnant 1746, kaptajn 1753, kommandørkaptajn 1758, kommandør 1766, schoutbynacht 1769, viceadmiral 1775 (anciennitet fra 1774) og admiral 1790.

1739-42 og 1744-46 var han i engelsk tjeneste, 1753 chef for et armeret koffardiskib Friderich og Lovise, der sendtes til forstærkning af eskadren ved Marokko og samtidig overførte konsul Andreas Æreboe hertil, 1755-56 chef for fregatten Docquen til Vestindien og 1757-58 for orlogsskibet Neptunus, der gik til Middelhavet og Konstantinopel, chef for linjeskibet Slesvig og senere på konvoj til Spanien og Frankrig.

1761 gik han atter, som chef for linjeskibet Grønland, til Levanten med en konvoj. På dette togt medfulgte en del videnskabsmænd, bl.a. Carsten Niebuhr. På hjemvejen fra Smyrna blev hans konvoj opbragt af en engelsk orlogsmand, og Fisker modtog ordre til at nedlægge kommandoen og drage hjem ad landvejen. Ved sin hjemkomst 1762 blev han derfor arresteret, og en krigsret nedsattes for at undersøge hans forhold. Resultatet af undersøgelsen blev imidlertid, at han frifandtes for al tiltale.

Efter et besejlingtogt 1766 med linjeskibet Prins Friderich udnævntes han til adjudant hos generaladmiral-løjtnant, grev Frederik Danneskiold-Samsøe, førte året efter kongen til Holsten og blev 1770 deputeret i Admiralitetskollegiet. 1773 overførte han med 2 linjeskibe prins Carl af Hessen med gemalinde til Norge og overtog kommandoen over den derværende flotille; efter 2 års god tjeneste her fik han som belønning kommandoen over Frederiksværns værft, hvor han forblev til 1780. 1774 blev han hvid ridder. Kort efter sin hjemkomst indtrådte han i Regleringskommissionen; i 1784 ledede han en øvelseseskadre i Øresund, og han døde 20. juni 1797. Kort før sin død var han den 5. maj blevet adlet.

Henrik Fisker blev gift 1. gang 13. september 1747 med Johanne Margrethe Krieger (2. november 1723 i København – begravet 31. december 1773 på Sankt Nicolai Kirkegård), datter af bygmester, senere overlandbygmester og justitsråd Johan Cornelius Krieger og hustru. 2. gang ægtede han 17. maj 1775 i Holmens Kirke Birgitte Catharina Ployart (25. juli 1740 i København – 22. august 1822), datter af schoutbynacht Conrad Ployart (1691-1744) og Frederica Lovise Ocksen (1702-1764) og søster til Nicolai Theodor de Ployart.

Hans sønner var kommandør Frederik Christian Fisker (1760-1814) og admiral Lorentz Henrik Fisker (1753-1819) til Hellestrup. Han er begravet på Holmens Kirkegård.

Kilder 
 'Fisker, Lorentz Heinrich', biografi af C. With i DBL (1891).
 denstoredanske.dk
 skeel.info

Eksterne henvisninger 
 

Admiraler fra Danmark
Danskere i 1700-tallet
Personer fra København
Henrik
Riddere af Dannebrog (1671-1808)
Personer i Dansk Biografisk Leksikon
Kollegiedeputerede fra Danmark
Lorentz Fisker (borgmester)

Lorentz Fisker (1684 – 1757) var viceborgmester i København og assessor i Højesteret.
Han var gift med Engelcke Catharina Schmidt (død 1759) og far til Henrik Fisker.

Borgmestre i København
Højesteretsdommere fra Danmark
Danskere i 1700-tallet
Lorentz 1
Kim Goodman

Kim Goodman (Født i Istanbul, tyrkiet) er en kvinde, der kan poppe sine øjne ud af  øjenhulerne med 12 millimeter. Hun er indehaver af en GWR for længste øjenpop. Hun opdagede sin evne en dag hun blev ramt i hovedet under en ishockeykamp, hvor hendes øjne smuttede meget længere ud end sædvanligt. Siden dengang kan hun poppe dem ud på kommando, når hun gaber. Hun bor i dag i Chicago.

Links 
Billede hvor hun popper øjnene

Verdensrekordindehavere
Personer fra Tyrkiet
Pels (flertydig)

Pels kan henvise til flere emner:

 Pels – et dyrs behåring
 Pelsværk – garvet dyrehud og -hår
 Pels (tøj) – beklædning af pelsværk
Elektrenai kraftværk

Lietuvos elektrinė er et kulkraftværk i det centrale Litauen. Det fungerer som et varmekraftværk. Det har en installeret produktionskapacitet på 1.800 MW. Brændselskilden er kul, naturgas eller olie. Det er landets største kraftværk målt efter installeret effekt.

Eksterne henvisninger 

 IndustCards 

Kulkraftværker
Gaskraftværker
Oliekraftværker
Bygninger, konstruktioner og anlæg i Litauen
Jonas Basanavičius

Jonas Basanavičius (født 23. november 1851, død 16. februar 1927) var en litauisk læge og videnskabsmand.

Eksterne henvisninger 

Læger
Videnskabsfolk fra Litauen
Psykiatere
Faglitterære forfattere fra Litauen
Historikere
Lingvister
Georges Bereta

Georges Bereta (født 15. maj 1946 i Saint-Étienne, Frankrig, død 4. juli 2023) var en tidligere fransk fodboldspiller, der spillede som angriber. Han var på klubplan tilknyttet AS Saint-Étienne og Olympique Marseille, og spillede desuden 44 kampe for det franske landshold. Med Saint-Étienne vandt han hele seks franske mesterskaber og tre Coupe de France-pokaltitler, mens det med Marseille blev til en enkelt pokaltriumf.

Titler 

Ligue 1
 1967, 1968, 1969, 1970, 1974 og 1975 med AS Saint-Étienne

Coupe de France
 1968, 1970 og 1974 med AS Saint-Étienne
 1976 med Olympique Marseille

Referencer 

Fodboldspillere fra Frankrig
Fodboldspillere fra AS Saint-Étienne
Fodboldspillere fra Olympique Marseille
Personer fra Saint-Étienne
Charly Loubet

Charly Loubet (født 26. januar 1945 i Grasse, Frankrig, død 31. januar 2023) var en fransk fodboldspiller og -træner, der spillede som angriber. Han var på klubplan tilknyttet AS Cannes, Stade Français, OGC Nice og Olympique Marseille, og spillede desuden 36 kampe for det franske landshold. Med Marseille vandt han i 1971 det franske mesterskab.

Titler 

Ligue 1
 1971 med Olympique Marseille

Referencer

Eksterne henvisninger 

Fodboldspillere fra Frankrig
Fodboldspillere fra AS Cannes
Fodboldspillere fra Stade Français
Fodboldspillere fra OGC Nice
Fodboldspillere fra Olympique Marseille
Fodboldtrænere fra Frankrig
Vilnius-3 kraftværk

Vilnius-3 kraftværk er et varmekraftværk udenfor hovedstaden Vilnius i Litauen. Det har en installeret produktionskapacitet på 603 MW varme samt 360 MW el fordelt på to lige store turbiner. Anlægget blev installeret i 1982-1985. Brændselskilden er naturgas eller olie. Det er det 3. største og det mest forurenene kraftværk i Litauen. Det er derfor planlagt, at lukke værket i 2016. Operatøren af kraftværket er Vilniaus energija UAB der er datterselskab af Veolia Energi.

Kilder

Eksterne henvisninger 
 IndustCards 

Gaskraftværker
Oliekraftværker
3 kraftværk
Georges Lech

Georges Lech (født 2. juni 1945 i Billy-Montigny, Frankrig) er en tidligere fransk fodboldspiller, der spillede som angriber. Han var på klubplan tilknyttet RC Lens, FC Sochaux og Stade de Reims, og spillede desuden 35 kampe for det franske landshold, hvori han scorede syv mål

Referencer 

Fodboldspillere fra Frankrig
Fodboldspillere fra RC Lens
Fodboldspillere fra FC Sochaux-Montbéliard
Fodboldspillere fra Stade Reims
Zabrze Vandtårn

Zabrze Vandtårn er et tidligere vandtårn i Zabrze, Øvre Schlesien (nu det sydvestlige Polen) med adressen Ulica Jana Zamojskiego 2. Tårnet blev mellem 1909 og 1911 opført efter tegninger af arkitekt August Kind og stadsarkitekt Friedrich Loose.

Det 46 meter høje tårn står på otte hjørnepiller og en midterpille. Det er dækket med et mansardtag, som prydes af en lanterne. I de nederste etager var der oprindeligt kontorer og lejligheder.

Byen Zabrze planlagde på et tidspunkt at indrette bygningen som museum, men i stedet skal der nu indrettes lejligheder i øverste plan.

Eksterne henvisninger 
 Seværdigheder i Zabrze  
 Muzeum w zabrzańskiej wieży wodnej
 Wieża wodna – zamiast muzeum będą lofty 

Vandtårne i Polen
Zabrze
Fisker (slægter)

Fisker er et adeligt slægtsnavn og et efternavn, som flere borgerlige danske slægter fører.

Adelsslægten 
Adelsslægten Fisker, hvis medlemmer særlig har været knyttet til Søetaten, føres tilbage til justitsråd, byfoged og viceborgmester i København Lorentz Fisker (1684-1757) — muligvis søn af Thomas Jansen Fisker (død 1690) —, hvis søn admiral (Lorentz) Henrich Fisker (1720-1797) blev adlet 5. maj 1797, få uger før sin død. Hans sønner var kommandør Frederik Christian Fisker (1760-1814) og Lorentz Henrik Fisker (1753-1819) til Hellestrup, der var fader til kommandør, kammerherre Hans Fisker (1793-1855), med hvis søn lægen Lorents Henrik Fisker (1817-1859) slægten uddøde i mandslinjen.

Andre 
Andre kendte med efternavnet Fisker:
 N.P. Fisker - dansk politiker og minister  (1886–1939)
 P.A. Fisker -  dansk fabrikant og grundlægger af Nilfisk (1875–1975)
 Kay Fisker - dansk arkitekt (1893-1965)
 Robert Fisker - dansk forfatter (1913–1991)
 Sisse Fisker - dansk studievært (født 1976)

Kilder 
 Albert Fabritius, "Fisker", i: Povl Engelstoft & Svend Dahl (red.), Dansk Biografisk Leksikon, København: J.H. Schultz Forlag 1932-44.
 Danmarks Adels Aarbog, XXXVIII, 1921, s. 465; LI, 1934, s. 280.

 
Adelsslægter fra Danmark
Radio HSR

Radio HSR kan henvise til:
 Radio HSR (Storkøbenhavn) − en lokalradio i Storkøbenhavn
 Radio HSR (Sydsjælland) − en radiokanal på Sydsjælland
Radio HSR (Storkøbenhavn)

Radio HSR  var en af Danmarks første lokalradioer, og var ejet af der blev starten af daværende overborgmester i København Egon Weidekamp Sammen med tre formænd for socialdemokratiet i København Bent Hansen 1. kreds, Jørgen Halvorsen 4. kreds og Charlie Kay 9. kreds. HSR stod for Hovedstadens Socialdemokratiske Radio, men blev senere ændret til Hele Storkøbenhavns Radio. Radioen lå i Rømersgade oven over Cafe den Røde Rose i forhuset til Arbejdermuseet. Senere blev radioen flyttet til Sigurdsgade 43, da daværende formand for LO Knud Kristensen gav til tilskud til etableringen af Arbejderbevægelsens Elektroniske Medievirksomheder, senere FAEM. Programchefen på dette tidspunkt var Jan Warkentinn, teknikker Palle Lundstrøm og journalister Bent Hansen og Carsten W. Jørgensen. Ronny Salomonsson og andre værter var: Thomas E Andersen, Thomas Madvig, Eddie michel, Kenneth Baker, Rene Diff, Tino Thorsøe, Jesper Monefelt, Jan Andersen, Jacob Mondrup, Henrik von d´ahe, Kim Jensen og Hans Henrik Van Rijn, senere kendt som "Happy Hans" på The Voice og programchef på selv samme, samt Jacob Ekstrøm.

Senere fik radioen nyt navn, Station København, og flyttede til Københavns Rådhusplads til Det Fri Aktuelts bygning på 4 sal. I 1998 overtog LO Hovedstaden sendetilladelsen og flyttede til Østerbro. Siden er LO trådt ud af radioen der i dag drives med Weidekamps ånd og stadig på FM 102,9 Mhz.

HSR (Storkøbenhavn)
Mazekiai kraftværk

Mažeikių elektrinė er et oliekraftværk i Litauen. Det har en installeret produktionskapacitet på 210 MW fordelt på tre turbiner. Anlægget blev installeret i 1979-1982. Brændselskilden er olie. Det er et af landets største kraftværker målt efter installeret effekt.

Eksterne henvisninger 
 IndustCards 

Oliekraftværker
Bygninger, konstruktioner og anlæg i Litauen
Oriental Pearl Tower

Oriental Pearl Tower (eller blot Pearl Tower) er et TV-tårn i Shanghai og også byens mest kendte bygning med et karakteristisk design, der domineres af tre store kugler. Tårnet indeholder bl.a. udsigtsplatforme i sine kugler samt i den største kugle en rutsjebane og en biograf. Tårnet ligger i bydelen Pudong. Oriental Pearl Tower har over 3 millioner besøgende om året.

Tunnelbane (ved Oriental Pearl Tower)

Eksterne links 

Tårne i Kina
Bygninger, konstruktioner og anlæg i Shanghai
Fødevare- og Veterinærklager

Fødevare- og Veterinærklager er en myndighed under Ministeriet for Fødevarer, Landbrug og Fiskeri, der behandler klager over afgørelser truffet af Fødevarestyrelsen. Fødevare- og Veterinærklager blev oprettet den 1. februar 2008 som Sekretariatet for Fødevare- og Veterinærklager og fik sit nuværende navn den 1. november 2010. Fødevare- og Veterinærklagers afgørelser kan ikke påklages til anden administrativ myndighed. Myndighedens formelle grundlag er bekendtgørelse nr. 48 af 19. januar 2011 om Fødevare- og Veterinærklager.

Eksterne henvisninger 
Fødevare- og Veterinærklager 

Danske myndigheder
Joaquín Alonso

Joaquín Alonso González eller bare Joaquín (født 9. juni 1956 i Oviedo, Spanien) er en tidligere spansk fodboldspiller, der spillede som offensiv midtbane. Han spillede på klubplan hele sin karriere, mellem 1976 og 1992, hos Sporting Gijón. Derudover spillede han 18 kampe for Spaniens landshold, hvori han scorede ét mål. Han debuterede for holdet 14. november 1979 i et opgør mod Danmark, og var en del af den spanske trup til både OL i 1980 og VM i 1982.

Referencer 

Fodboldspillere fra Spanien
Fodboldspillere fra Sporting Gijón
Personer fra Oviedo
Deltagere ved verdensmesterskabet i fodbold 1982
Juan Carlos Ablanedo

Juan Carlos Ablanedo Iglesias (født 2. september 1963 i Mieres, Spanien) er en tidligere spansk fodboldspiller, der spillede som målmand. Han spillede på klubplan hele sin karriere, mellem 1982 og 1999, hos Sporting Gijón. Derudover spillede han fire kampe for Spaniens landshold. Han debuterede for holdet 24. september 1986 i et opgør mod Grækenland, og var som reservemålmand en del af den spanske trup til både VM i 1986 og VM i 1990.

Referencer 

Fodboldspillere fra Spanien
Fodboldspillere fra Sporting Gijón
Deltagere ved verdensmesterskabet i fodbold 1986
Deltagere ved verdensmesterskabet i fodbold 1990
Indendørs-VM i atletik 2012

Indendørs-VM i atletik 2012 blev afholdt 9.–11. marts i Ataköy Athletics Arena i Istanbul i Tyrkiet.

Medaljevindere

Mænd

Kvinder

Deltagende nationer

Danske deltagere 
 Kim Juhl Christensen (Sparta Atletik) – kuglestød 
 Caroline Bonde Holm (Sparta Atletik) – stangspring

VM på TV 
 DR
 Eurosport
 SVT

Eksterne henvisninger 
 IAAF World Indoor Championships 2012 

VM i atletik
Atletik i 2012
EM indendørs i atletik 2013

EM indendørs i atletik 2013 var det 32. indendørs europamesterskab i atletik, som afholdes i 1-3. marts 2013 i Scandinavium, Gøteborg i Sverige.

Medaljevindere

Mænd

Kvinder

Deltagende nationer

Danske deltagere

EM på TV

Eksterne henvisninger 
 http://www.goteborg2013.com/ 

EM i atletik
Atletik 2013, EM indendørs i
Sport i Sverige
Christian Bagger Brorson

Christian Bagger Brorson (5. september 1762 – 7. marts 1835) var en dansk jurist.

C.B. Brorson blev født i København, og var en søn af konsistorialråd, stiftsprovst i Ribe Broder Brorson (søn af biskop Hans Adolf Brorson i Ribe) og Søster Svane født Bagger (satter af stiftamtmand Christian Bagger i Bergen). Efter at være bleven student 1780 og juridisk kandidat 1783 blev Brorson i 1785 prokurator ved Hof- og Stadsretten og 1788 Højesteretsadvokat.

1799 udnævntes han til assessor i Højesteret og blev 1800 desuden ansat som professor juris extraordinarius ved Københavns Universitet og beklædte disse poster, i det han stadig både deltog i Højesterets arbejde og holdt forelæsninger ved universitetet, indtil 1828.

Brorson var gift (fra 1792) med Sophie Charlotte født Cortsen (død 1827), datter af provst Søren Juul Pedersen Cortsen, og han blev i 1810 etatsråd og 1821 konferensråd.

Han udgav 1791 et Forsøg til den 6. Bogs Fortolkning i Christian V’s danske og norske Lov samt Straffene efter de ældre Love og forfattede efterhånden indtil 1801 tilsvarende arbejder over de 5 andre dele af Danske Lov, så at hans forsøg omfatter ikke mindre end 10 temmelig tykke bind. Hans værk, der er affattet i form af en kommentar til hver enkelt lovartikel, og hvoraf fortolkningen af 6. bog udkom i 2. oplag 1797, modtoges af datiden med meget og fortjent anerkendelse.

Sproget er vel undertiden noget søgt og opstyltet, og undersøgelserne i almindelighed ikke særdeles dybtgående, men værket indtager dog en hæderlig rang, ikke blot ved den store flid og nøjagtighed, hvormed stoffet er samlet, og ved den rigdom af ikke forhen i litteraturen omhandlede spørgsmål, som det fremdrager, men også ved den skarpsindighed og sunde sans, der gennemgående gør sig gældende ved de forskellige problemers behandling. Særlig fortjener det at fremhæves, at det ved hver enkelt af lovbogens artikler er angivet, om og hvor dens kilde er at søge i den ældre ret.

Kilder 

 
 Thomas Hansen Erslew, Almindeligt Forfatterlexicon for Kongeriget Danmark med tilhørende Bilande fra 1814.
 H. Hjorth-Nielsen, Danske Prokuratorer med kongelig Bevilling 1660-1869, Dansk Historisk Håndbogsforlag, 1977 (1935). .

Højesteretsdommere fra Danmark
Professorer fra Københavns Universitet
Personer fra København
Faglitterære forfattere fra Danmark
Dansksprogede forfattere fra Danmark
Prokuratorer fra Danmark
Konferensråder fra Danmark
Danskere i 1700-tallet
Danskere i 1800-tallet
Dan Malloy

Dannel Patrick "Dan" Malloy (født 21. juli 1955 i Stamford, Connecticut) er en amerikansk politiker. Han var den 88. guvernør for den amerikanske delstat Connecticut fra 2011-19. Fra 1995 til 2009 var han borgmester i hjembyen Stamford.  Han er medlem af det Demokratiske parti.

I 2004 blev Malloy den første kandidat til at annoncere sit bud på det Demokratiske Partis nominering til guvernør i Connecticut. Malloy tabte i primærvalget til New Havens borgmester John DeStefano, Jr.. DeStefano tabte i 2006 guvernørvalget til republikaneren M. Jodi Rell.

Dan Malloy stillede 4 år senere igen op til demokraternes primærvalg, om at blive partiet kandidat til guvernørvalget i slutningen af 2010.  Han vandt det Demokratiske partis primærvalg over modkandidaten Ned Lamont, med 58& af stemmerne. Dan Malloy vandt 2. november 2010 guvernørvalget over sin republikanske modkandidat Thomas C. Foley med en margen på 1.56% af stemmerne. Malloy blev 5. januar 2011 taget i ed som Connecticuts 88. guvernør, hvor han afløste M. Jodi Rell fra det Republikanske parti.

Dan Malloy er uddannet advokat fra Boston College Law School.

Malloy har siden 1982 været gift med Cathy Malloy, og de har sammen 3 børn.

Eksterne henvisninger 
 Guvernør Malloys officielle profil på Connecticuts hjemmeside. 
 Dan Malloys officielle kampagneside på www.danmalloy.com 

Borgmestre fra USA
Guvernører i Connecticut
Tito Gobbi

Tito Gobbi (født 24. oktober 1913 i Bassano del Grappa (Italien), død 5. marts 1984 i Rom (Italien) var en italiensk skuespiller og operasanger (baryton). 

Gobbi studerede jura ved universitetet i Padova inden han begyndte sine sangstudier. Debuten som operasanger kom 1935 som Greve Rodolfo i Vincenzo Bellinis Søvngængersken. Debuten på La Scala i Milano fandt sted i 1942, og den første fremtræden på Covent Garden-operaen i London kom 1951, i begge tilfælde i rollen som Belcore i Kærlighedsdrikken af Gaetano Donizetti.

Rom var hjemmebasen for Gobbis arbejde i 1950'erne og 1960'erne, og i sidstnævnte årti begyndte han endda at instruere. I de senere år blev The Lyric Opera of Chicago hans hjemmescene. Han trak sig tilbage fra operascenen i 1979, og publicerede samme år en selvbiografi. Sidenhen grundlagde han Associazione Musicale Tito Gobbi, beregnet på hans musikalske arv.

Gobbi medvirkede i omkring 25 spillefilm, både som sanger og skuespiller. I Franco Zeffirellis opsætning af Giacomo Puccinis Tosca på Covent Garden-operaen 1964, sang han Baron Scarpia sammen med Maria Callas som Tosca, en opførelse som transmitteredes af BBC, og som nu findes bevaret på video og DVD. Denne forestilling regnes blandt Gobbis og Callas' absolut bedste præstationer. Gobbi var i øvrigt ven med og en stor beundrer af Maria Callas.

Med sin hustru Tilda fik han en datter, Cecilia. Gobbi var svoger til den bulgarske bassanger Boris Christoff.

Bibliografi 
 Tito Gobbi: My Life (1979)
 Tito Gobbi and his world of Italian Opera (1984)

Eksterne henvisninger 

 
Associazione Musicale Tito Gobbi

Skuespillere fra Italien
Sangere fra Italien
Ghulam Ishaq Khan

Ghulam Ishaq Khan (født 20. januar 1915 i Bannu District, død 27. oktober 2006 i Peshawar) var Pakistans præsident fra august 1988 til juli 1993.

Referencer 

Politikere fra Pakistan